ᱡᱟᱱᱚᱠᱤ ᱵᱚᱞᱞᱚᱵᱷ ᱯᱚᱴᱱᱟᱭᱮᱠ

ᱡᱟᱱᱚᱠᱤ ᱵᱚᱞᱞᱚᱵᱷ ᱯᱚᱴᱱᱟᱭᱚᱠ (ᱳᱰᱤᱭᱟᱹ: ଜାନକୀ ବଲ୍ଲଭ ପଟ୍ଟନାୟକ) (᱓ ᱡᱟᱱᱩᱣᱟᱨᱤ ᱑᱙᱒᱖ - ᱒᱑ ᱮᱯᱨᱤᱞ ᱒᱐᱑᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱒᱐᱐᱙ ᱠᱷᱚᱱ ᱟᱥᱟᱢ ᱨᱤᱱᱤᱡ ᱨᱟᱡᱽᱯᱟᱞ ᱮ ᱛᱟᱦᱮᱸ ᱠᱟᱱᱟ ᱾ 
  ᱱᱩᱭ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱱᱮᱛᱟ ᱞᱮᱠᱟᱛᱮ ᱑᱙᱖᱐ ᱠᱷᱚᱱ ᱑᱙᱖᱙ ᱟᱨ ᱫᱚᱦᱲᱟ ᱛᱮ ᱑᱙᱙᱕ ᱠᱷᱚᱱ ᱑᱙᱙᱙ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱟᱡ ᱫᱚ ᱱᱚᱵᱤᱱ ᱯᱟᱴᱱᱟᱭᱚᱠ ᱠᱷᱚᱱ ᱞᱟᱦᱟᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱚᱠᱛᱚ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ 

ᱟᱡᱟᱜ ᱡᱟᱱᱟᱢ ᱫᱚ ᱨᱟᱢᱮᱥᱣᱚᱨ, ᱯᱩᱨᱤ ᱦᱚᱱᱚᱛ ᱨᱮ ᱓ ᱡᱟᱱ  ᱩᱣᱟᱨᱤ ᱑᱙᱒᱖ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱫᱚ ᱠᱷᱩᱨᱫᱽ ᱩᱱᱩᱥᱩᱞ ᱟᱥᱲᱟ ᱠᱷᱚᱱ ᱟᱡᱟᱜ ᱟᱥᱲᱟ ᱚᱞᱚᱜ ᱮ ᱥᱟᱛ ᱠᱮᱫ-ᱟ ᱟᱨ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱑᱙᱔᱖ ᱨᱮ ᱥᱟᱸᱥᱠᱨᱤᱴ ᱛᱮ ᱥᱚᱱᱮᱨ ᱟᱨ ᱑᱙᱔᱙ ᱨᱮ ᱨᱟᱡᱽᱟᱹᱨᱤ ᱥᱟᱬᱮᱥ ᱨᱮ ᱠᱟᱥᱤ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨᱥᱤᱫᱽ ᱨᱮᱱᱟᱜ ᱥᱮᱪᱮᱫ ᱮ ᱥᱟᱹᱛ ᱠᱮᱫ-ᱟ ᱾ ᱑᱙᱕᱐ ᱨᱮ, ᱟᱡ ᱫᱚ ᱳᱰᱤᱥᱟ ᱯᱚᱱᱚᱛ ᱠᱚᱸᱜᱽᱨᱮᱥ ᱡᱩᱣᱟᱹᱱ ᱪᱟᱸᱜᱟ ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾ ᱑᱙᱘᱐ ᱨᱮ, ᱟᱡ ᱫᱚ ᱴᱩᱨᱤᱡᱤᱢ, ᱥᱤᱵᱷᱤᱞ ᱟᱵᱷᱤᱭᱮᱥᱚᱱ, ᱟᱨ ᱞᱮᱵᱚᱨ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱱᱤᱶ ᱡᱚᱜᱚᱱᱱᱟᱛᱷ ᱥᱚᱫᱚᱠ (ᱯᱩᱨᱤ ᱦᱚᱱᱚᱛ ᱨᱮᱱᱟᱜ ᱪᱚᱸᱫᱚᱱᱯᱩᱨ ᱠᱷᱚᱱ ᱱᱚᱭᱟᱜᱚᱰ ᱦᱚᱱᱚᱛ ᱨᱮᱱᱟᱜ ᱥᱟᱨᱚᱝᱠᱩᱞ ᱫᱷᱟᱹᱨᱤᱡ)  ᱨᱮᱱᱟᱜ ᱵᱮᱱᱟᱣ ᱳᱰᱤᱥᱟ ᱨᱮᱱᱟᱜ ᱥᱟᱱᱟᱜᱟᱲ ᱟᱨ ᱴᱩᱨᱤᱡᱤᱢ ᱨᱮ ᱟᱡᱟᱜ ᱢᱩᱬᱩᱛ ᱮᱱᱮᱢ ᱠᱚᱨᱮ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾  

 ᱵᱤᱵᱟᱹᱫᱽ 

ᱩᱱᱤ ᱫᱚ ᱚᱧᱡᱚᱱᱟ ᱢᱤᱥᱨᱚ ᱫᱤᱥᱣᱟᱹ ᱱᱟᱦᱟᱪᱟᱨ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ 

 ᱜᱩᱨ 


᱒᱑ ᱮᱯᱨᱤᱞ ᱒᱐᱑᱕ ᱨᱮ ᱟᱱᱫᱷᱨᱚᱯᱨᱚᱫᱮᱥ ᱨᱮᱱᱟᱜ ᱛᱤᱨᱩᱯᱚᱛᱤ ᱨᱮ ᱘᱘ ᱵᱚᱪᱷᱚᱨ ᱩᱢᱮᱨ ᱨᱮ ᱟᱡᱟᱜ ᱫᱚ ᱜᱩᱨ ᱦᱩᱭ ᱮᱱᱟ ᱾ ᱚᱛᱮ ᱢᱟᱦᱟᱸ ᱒᱐ ᱮᱯᱨᱤᱞ ᱒᱐᱑᱕ ᱨᱮ ᱟᱡ ᱫᱚ ᱡᱟᱹᱛᱤᱭᱟᱹᱨᱤ ᱥᱟᱸᱥᱠᱨᱤᱴ ᱵᱤᱫᱽᱭᱟᱯᱤᱴᱷ ᱨᱮᱱᱟᱜ ᱨᱮᱱᱟᱜ ᱠᱚᱱᱵᱷᱚᱠᱮᱥᱚᱱ ᱦᱮᱞᱢᱮᱞ ᱨᱮ ᱥᱮᱞᱮᱫᱚᱜ ᱮ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱨᱤᱱᱤᱡ ᱫᱚ ᱩᱱᱤ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱷᱚᱜᱚᱵᱟᱱ ᱵᱮᱸᱠᱚᱴᱮᱥᱣᱚᱨ ᱢᱩᱫᱽᱨᱤ, ᱛᱤᱨᱩᱢᱟᱞᱟ ᱦᱚᱸᱭ ᱥᱮᱱ ᱞᱮᱱ ᱛᱟᱦᱮᱸᱫ ᱾   ᱛᱟᱭᱚᱢ ᱛᱮ ᱧᱤᱫᱟᱹ ᱚᱠᱛᱚ, ᱩᱱᱤ ᱫᱚ ᱠᱚᱲᱟᱢ ᱨᱮ ᱟᱹᱰᱤ ᱡᱩᱨ ᱦᱟᱹᱥᱩ ᱮ ᱠᱟᱱᱟ ᱢᱮᱱᱛᱮᱭ ᱞᱟᱹᱭ ᱠᱮᱫ-ᱟ ᱟᱨ ᱛᱟᱭᱚᱢ ᱛᱮ ᱩᱱᱤ ᱫᱚ ᱵᱮᱸᱠᱚᱴᱮᱥᱣᱚᱨ ᱤᱱᱥᱴᱤᱪᱩᱴ ᱳᱯᱷ ᱢᱮᱰᱤᱠᱟᱞ ᱥᱟᱭᱤᱱᱥᱮᱥ (SVIMS) ᱨᱮ ᱠᱚ ᱩᱪᱟᱹᱲ ᱠᱮᱫᱮᱭᱟ , ᱡᱟᱦᱟᱸᱨᱮ ᱥᱩᱨ ᱥᱩᱯᱩᱨ ᱓ ᱺ ᱐᱐ ᱴᱟᱲᱟᱝ ᱩᱱᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱤᱬᱤᱡ ᱥᱟᱹᱨᱤ ᱮᱱᱟ ᱵᱟᱞᱮ ᱢᱟᱦᱟᱸ ᱦᱤᱞᱚᱜ ᱾ ᱟᱡ ᱫᱚ ᱢᱚᱦᱟ ᱵᱷᱟᱨᱚᱛ, ᱨᱟᱢᱟᱭᱚᱬ, ᱟᱨ ᱵᱷᱚᱜᱽᱵᱚᱛ ᱜᱤᱛᱟ ᱮᱢᱟᱱ ᱠᱚ ᱡᱟᱱᱟᱢ ᱯᱟᱹᱨᱥᱤ ᱨᱮ ᱛᱚᱨᱡᱚᱢᱟᱭ ᱨᱮᱱᱟᱜ ᱫᱟᱢᱟᱱ ᱠᱟᱹᱢᱤ ᱫᱚ ᱡᱟᱭᱡᱩᱜᱽ ᱞᱟᱹᱜᱤᱫ ᱮ ᱵᱟᱹᱜᱤ ᱥᱟᱹᱨᱤ ᱠᱮᱫ-ᱟ ᱾ ᱪᱮᱫᱟᱜ ᱥᱮ ᱩᱱᱤ ᱫᱚ ᱢᱤᱫ ᱥᱟᱸᱥᱠᱨᱤᱴ - ᱳᱰᱤᱭᱟᱹ ᱯᱚᱸᱰᱤᱛ ᱮ ᱛᱟᱦᱮᱸ ᱠᱟᱱᱟ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 The Indian Express on Patnaik's marginalisation
Q & A : J.B. Patnaik  The Hindu
Assam Governor JB Patnaik passes away in Tirupati Indian Express
Farewell to JB Patnaik
ᱛᱷᱚᱠ:ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ